               EURÓPAI BIZOTTSÁG
            Brüsszel, 2021.4.21.
            COM(2021) 195 final
            2021/0101(NLE)
            Javaslat
            A TANÁCS HATÁROZATA
            az Európai Unió által a hivatalosan támogatott exporthitelekről szóló megállapodás és a polgári légi járművekhez nyújtott exporthitelekről szóló ágazati megállapodás (ASU) részes felei által az Egyesült Királyságnak az exporthitel-megállapodás és az ASU részes felévé válására vonatkozó kérésével kapcsolatban lefolytatott írásbeli eljárás keretében képviselendő álláspontokról

               INDOKOLÁS

               1.A javaslat tárgya

               E javaslat tárgya a hivatalosan támogatott exporthitelekről szóló megállapodás (a továbbiakban: exporthitel-megállapodás) részes felei és a polgári légi járművekhez nyújtott exporthitelekről szóló ágazati megállapodás (a továbbiakban: légijármű-ágazati megállapodás, ASU) részes felei által Nagy-Britannia és Észak-Írország Egyesült Királyságának (a továbbiakban: Egyesült Királyság) az exporthitel-megállapodás és az ASU részes felévé válására vonatkozó kérésével kapcsolatban lefolytatott írásbeli eljárás keretében az Unió által képviselendő álláspont meghatározásáról szóló határozat.

               2.A javaslat háttere

               2.1.Az exporthitel-megállapodás és a légijármű-ágazati megállapodás

               Az exporthitel-megállapodás egy informális megállapodás, melynek célja, hogy keretet biztosítson a hivatalosan támogatott exporthitelek szabályszerű alkalmazásához. A gyakorlatban ez egyenlő versenyfeltételek megteremtését (azaz annak biztosítását, hogy a verseny alapját az exportált termékek és szolgáltatások ára és minősége képezze, ne pedig a biztosított pénzügyi feltételek), valamint az arra való törekvést jelenti, hogy megszüntessék a hivatalosan támogatott exporthitelekkel (a továbbiakban: hivatalos támogatás) összefüggő támogatásokat és kereskedelmi torzulásokat. Az exporthitel-megállapodás 1978 áprilisában, határozatlan időtartamra lépett hatályba.

               A légijármű-ágazati megállapodás az exporthitel-megállapodás III. mellékletét képezi, és célja, hogy a 4. cikkének a) pontjában meghatározottak szerint a légi járművek értékesítésével és bérlésével, valamint a kapcsolódó árukkal és szolgáltatásokkal kapcsolatos hivatalosan támogatott exporthitelek kiszámítható, következetes és átlátható alkalmazásához keretet nyújtson. Ily módon az ASU is arra törekszik, hogy egyenlő versenyfeltételeket teremtsen a légi járművek exportja számára, és hogy megszüntesse a hivatalosan támogatott exporthitelekkel kapcsolatos támogatásokat és kereskedelmi torzulásokat. A légijármű-ágazati megállapodás 2011. február 1-jén lépett hatályba.

               Az exporthitel-megállapodás, ideértve a légijármű-ágazati megállapodást is, igazgatási szempontból az OECD részéhez tartozik, és azt az OECD exporthitel-titkársága támogatja. Mindazonáltal sem az exporthitel-megállapodás, sem a légijármű-ágazati megállapodás nem az OECD aktusa
                  1
               .

               Az Európai Unió – nem pedig a tagállamok – részes fele mind az exporthitel-megállapodásnak, mind pedig a légijármű-ágazati megállapodásnak, és mindkettőt a 2011. november 16-i 1233/2011/EU európai parlamenti és tanácsi rendelet
                  2
                ültette át a közösségi jogba. Ezért az exporthitel-megállapodás és a légijármű-ágazati megállapodás az uniós jog értelmében jogilag kötelező erejű.

               2.2.Az exporthitel-megállapodás és az ASU részes felei

               Az exporthitel-megállapodásnak jelenleg tíz részes fele van (a továbbiakban: az exporthitel-megállapodás részes felei): az Amerikai Egyesült Államok, Ausztrália, Dél-Korea, az Európai Unió, Japán, Kanada, Norvégia, Svájc, Törökország és Új-Zéland.

               A légijármű-ágazati megállapodásnak tíz részes fele van (a továbbiakban: az ASU részes felei), és ezek nagyrészt megegyeznek az exporthitel-megállapodás részes feleivel. Az egyetlen különbség az, hogy Brazília az ASU részes fele (de nem részes fele az exporthitel-megállapodásnak), míg Törökország nem vesz részt az ASU-ban (de az exporthitel-megállapodásnak részes fele).

               Az exporthitel-megállapodás és az ASU részes felei konszenzussal hozzák döntéseiket az exporthitel-megállapodás vagy az ASU módosításairól.

               Az exporthitel-megállapodás 3. cikke szerint a „megállapodás jelenlegi részes felei más OECD-tagokat, illetve OECD-tagsággal nem rendelkező országokat is felhívhatnak arra, hogy a megállapodás részes feleivé váljanak”. A nem részes felek az ASU I. függelékében meghatározott eljárásoknak megfelelően válhatnak az ASU részes felévé.

               Az Uniót az Európai Bizottság képviseli az exporthitel-megállapodás és az ASU részes feleinek ülésein, valamint mindkét megállapodás feleinek írásbeli döntéshozatali eljárásaiban.

               2.3.Az exporthitel-megállapodás és az ASU részes feleinek tervezett jogi aktusa

               A tervezett jogi aktus értelmében az Egyesült Királyság az exporthitel-megállapodás és az ASU részes felévé válik, miután kérte, hogy mind az exporthitel-megállapodásban, mind az ASU-ban részes féllé váljon.

               Az EU-ból való kilépés következtében az Egyesült Királyság már nem képviselteti magát az exporthitel-megállapodásban és az ASU-ban. Az Egyesült Királyság 2021. január 28-i levelében kérte, hogy az érintett felek hivatalosan járuljanak hozzá ahhoz, hogy az Egyesült Királyság mindkét eszköz részes felévé váljon. Az exporthitel-megállapodás elnöke és az ASU részes felei január 29-én köröztették az Egyesült Királyság kérelmeit, és a jelenlegi felek hivatalos válaszadására 2021. március 31-i határidőt tűztek ki. Az elnök 2021. február 11-i üzenetében 2021. május végéig meghosszabbította a határidőt.

               Az Egyesült Királyságnak az exporthitel-megállapodásban és az ASU-ban való részvétele megerősítéséhez módosítani kell az exporthitel-megállapodás 3. cikkét és az ASU 3. cikkét, azaz az érintett feleket felsoroló rendelkezéseket.

               A fentiek fényében helyénvaló meghatározni a megállapodással létrehozott szervben az Unió által képviselendő álláspontot, mivel a határozat kötelező érvényű lesz az Unióra nézve, és hatással lesz az uniós jogra az 1233/2011/EU rendelet 1. cikke értelmében, amely kimondja, hogy a „hivatalosan támogatott exporthitelekről szóló megállapodás (a továbbiakban: az exporthitel-megállapodás) iránymutatásait az Unióban alkalmazni kell. A megállapodás szövegét csatolták e rendelethez.”

               3.Az Unió által képviselendő álláspont

               A tervezett jogi aktusok lehetővé tennék az Egyesült Királyság számára, hogy az exporthitel-megállapodás és az ASU részes felévé váljon.

               Az elnök 2021. január 29-i üzenete a következőket tartalmazza: „Az Egyesült Királyság az első olyan országok egyike volt, amelyek az 1970-es években részt vettek a hivatalosan támogatott exporthitelekre vonatkozó pénzügyi szabályok kidolgozásában, és azóta jelentős volumenben nyújtott exporthiteleket mind általában, mind pedig a légi járművek területén. Jelenleg is aktív tagja az exporthitelekkel és hitelgaranciákkal foglalkozó munkacsoportnak. Következésképpen logikus lenne és kölcsönös előnyökkel járna, ha az Egyesült Királyság továbbra is részes fél maradna. Ezért remélem, hogy a felek támogatni fogják ezt a kérést.” Az exporthitel-megállapodás valamennyi részes fele és az ASU részes felei várhatóan támogatni fogják az Egyesült Királyság kérelmeit.

               Az Uniónak érdekében áll, hogy az Egyesült Királyság mind az exporthitel-megállapodásban, mind az ASU-ban részt vegyen. Mindkét eszköz a saját alkalmazási területén keretet biztosít a hivatalosan támogatott exporthitelek szabályszerű és átlátható alkalmazásához, és mindkettőnek célja, hogy egyenlő versenyfeltételeket teremtsen a hivatalosan támogatott exporthitelekkel kapcsolatban. Az elmúlt években az Egyesült Királyság egyre aktívabbá vált a hivatalos támogatás terén. 2018-ban az Egyesült Királyság Exportfinanszírozási Hivatala (UKEF, az Egyesült Királyság kormányának exporthitel-támogatási osztálya) kevesebb mint 2 milliárd EUR összegű hivatalos támogatást nyújtott. Ez az összeg 2019-ben már megközelítőleg 5,5 milliárd EUR-t tett ki. Az exporthitel-megállapodás és az ASU részes feleként az Egyesült Királyságnak követnie kell azok szabályait.

               Ezen túlmenően, konkrétan a légijármű-ágazati megállapodás tekintetében fontos szem előtt tartani, hogy az Egyesült Királyság továbbra is részesedéssel rendelkezik az Airbusban. A légijármű-gyártási ágazatban a hivatalos exporthitelek szabályozásához ezért az uniós tagállamoknak és az Egyesült Királyságnak közös érdeke fűződik.

               Tekintettel arra, hogy a tervezett határozat célja, hogy egyenlő versenyfeltételeket biztosítson az exportra termelő uniós vállalkozások számára, valamint hogy kellően figyelembe vegye egyes konkrét gazdasági érdekeknek az EU és az Egyesült Királyság közötti összehangolását a légijármű-gyártási ágazatban, az Unió nevében képviselendő álláspontnak azon az egyetértésen kell alapulnia, hogy az Egyesült Királyság az exporthitel-megállapodás és a légijármű-ágazati megállapodás részes felévé váljon.

               4.Jogalap

               3.1.Eljárási jogalap

               3.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint ugyan nem bírnak kötelező erővel, de „meghatározó módon befolyásolják az uniós jogalkotó által […] elfogadott szabályozás tartalmát”
                  3
               .

               3.1.2.A jelen esetre történő alkalmazás

               Az exporthitel-megállapodás és az ASU részes felei által elfogadandó két jogi aktus (amelyek tárgya az Egyesült Királyság által az exporthitel-megállapodáshoz és az ASU-hoz való csatlakozás érdekében benyújtott kérelem elbírálása) joghatással bíró jogi aktus. A tervezett jogi aktusoknak jogi hatásai vannak a hivatalosan támogatott exporthitelek terén bizonyos iránymutatások alkalmazásáról, valamint a 2001/76/EK és a 2001/77/EK tanácsi határozat hatályon kívül helyezéséről szóló, 2011. november 16-i 1233/2011/EU európai parlamenti és tanácsi rendelet 1. cikke értelmében, amely kimondja, hogy a „hivatalosan támogatott exporthitelekről szóló megállapodás (a továbbiakban: az exporthitel-megállapodás) iránymutatásait az Unióban alkalmazni kell. A megállapodás szövegét csatolták e rendelethez.”

               Ezért a javasolt határozat eljárási jogalapja az EUMSZ 218. cikkének (9) bekezdése.

               3.2.Anyagi jogalap

               3.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül.

               3.2.2.A jelen esetre történő alkalmazás

               A tervezett jogi aktusok elsődleges célkitűzése és tartalma a közös kereskedelempolitikával kapcsolatos. Ezért a javasolt határozat anyagi jogalapja a 207. cikk.

               3.3.Következtetés

               A javasolt határozat jogalapja az EUMSZ 207. cikke (4) bekezdésének első albekezdése, összefüggésben az EUMSZ 218. cikkének (9) bekezdésével.

               5.A tervezett jogi aktus kihirdetése

               Mivel az exporthitel-megállapodás és az ASU részes feleinek jogi aktusa módosítani fogja az exporthitel-megállapodást és a légijármű-ágazati megállapodást, elfogadásukat követően helyénvaló kihirdetni azokat az Európai Unió Hivatalos Lapjában.

               2021/0101 (NLE)

               Javaslat

               A TANÁCS HATÁROZATA

               az Európai Unió által a hivatalosan támogatott exporthitelekről szóló megállapodás és a polgári légi járművekhez nyújtott exporthitelekről szóló ágazati megállapodás (ASU) részes felei által az Egyesült Királyságnak az exporthitel-megállapodás és az ASU részes felévé válására vonatkozó kérésével kapcsolatban lefolytatott írásbeli eljárás keretében képviselendő álláspontokról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A hivatalosan támogatott exporthitelekről szóló megállapodásban (a továbbiakban: exporthitel-megállapodás) foglalt iránymutatást az 1233/2011/EU európai parlamenti és tanácsi rendelet
                  4
                átültette az uniós jogba, és ezáltal jogilag kötelező érvényűvé tette az Unióban.
                  5

               (2)Az exporthitel-megállapodás részes felei az Amerikai Egyesült Államok, Ausztrália, Dél-Korea, az Európai Unió, Japán, Kanada, Norvégia, Svájc, Törökország és Új-Zéland.

               (3)A polgári légi járművekhez nyújtott exporthitelekről szóló ágazati megállapodás (a továbbiakban: légijármű-ágazati megállapodás, ASU), amely az exporthitel-megállapodás III. mellékletében található, az ASU 2. cikkével összhangban az exporthitel-megállapodás szerves részét képezi. Ily módon az ASU-t az 1233/2011/EU európai parlamenti és tanácsi rendelet
                  6
                átültette az uniós jogba, és így az jogilag kötelező érvényűvé vált az Unióban.
                  7

               (4)Az ASU részes felei az Amerikai Egyesült Államok, Ausztrália, Brazília, Dél-Korea, az Európai Unió, Japán, Kanada, Norvégia, Svájc és Új-Zéland.

               (5)Mind az exporthitel-megállapodás, mind a légijármű-ágazati megállapodás a saját alkalmazási területén keretet biztosít a hivatalosan támogatott exporthitelek szabályszerű és átlátható alkalmazásához. Mindkét megállapodás egyenlő feltételeket kíván kialakítani a hivatalosan támogatott exporthitelek területén azzal a céllal, hogy a hivatalos támogatások pénzügyi feltételei közötti verseny helyett az exportált áruk és szolgáltatások minőségén és árán alapuló versenyt ösztönözze az exportőrök körében.

               (6)Nagy-Britannia és Észak-Írország Egyesült Királysága (a továbbiakban: Egyesült Királyság) 2020. január 31-i hatállyal kilépett az Unióból.
                  8

               (7)Az exporthitel-megállapodás 3. cikke szerint a „megállapodás jelenlegi részes felei más OECD-tagokat, illetve OECD-tagsággal nem rendelkező országokat is felhívhatnak arra, hogy a megállapodás részes feleivé váljanak”. Az ASU nem részes felei az ASU I. függelékében meghatározott eljárásoknak megfelelően válhatnak az ASU részes felévé.

               (8)Az Egyesült Királyság 2021. január 28-i levelében kérte, hogy a exporthitel-megállapodás és a légijármű-ágazati megállapodás részes felei járuljanak hozzá ahhoz, hogy az Egyesült Királyság a két megállapodás részes felévé váljon. Az exporthitel-megállapodás és az ASU részes felei írásbeli eljárás keretében döntenek e kérelmekről.

               (9)Helyénvaló meghatározni az exporthitel-megállapodás részes felei előtt az Unió nevében képviselendő álláspontot és a légi járművekre vonatkozó ágazati megállapodás részes felei előtt az Unió nevében képviselendő álláspontot, mivel az exporthitel-megállapodás és az ASU részes feleinek határozatai az 1233/2011/EU rendelet 2. cikke értelmében kötelező érvényűek lesznek az Unióra nézve,

               ELFOGADTA EZT A HATÁROZATOT:

               1. cikk

               Az Egyesült Királyság által a hivatalosan támogatott exporthitelekről szóló megállapodás részes felévé válás érdekében benyújtott kérelemmel kapcsolatban a megállapodás részes felei által lefolytatott írásbeli eljárásban az Unió által képviselendő álláspont a kérelem támogatása.

               1a. cikk

               Az Egyesült Királyság által a polgári légi járművekhez nyújtott exporthitelekről szóló ágazati megállapodás részes felévé válás érdekében benyújtott kérelemmel kapcsolatban az ágazati megállapodás részes felei által lefolytatott írásbeli eljárásban az Unió által képviselendő álláspont a kérelem támogatása.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        Az OECD-egyezmény 5. cikkében meghatározottak szerint.

                     (2)

                        Az Európai Parlament és a Tanács 1233/2011/EU rendelete (2011. november 16.) a hivatalosan támogatott exporthitelek terén bizonyos iránymutatások alkalmazásáról, valamint a 2001/76/EK és a 2001/77/EK tanácsi határozat hatályon kívül helyezéséről (HL L 326., 2011.12.8., 45. o.).

                     (3)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (4)

                        Az Európai Parlament és a Tanács 1233/2011/EU rendelete (2011. november 16.) a hivatalosan támogatott exporthitelek terén bizonyos iránymutatások alkalmazásáról, valamint a 2001/76/EK és a 2001/77/EK tanácsi határozat hatályon kívül helyezéséről (HL L 326., 2011.12.8., 45. o.).

                     (5)

                        Az OECD-megállapodás előző verzióit korábban tanácsi határozatok ültették át az uniós jogba.

                     (6)

                        Az Európai Parlament és a Tanács 1233/2011/EU rendelete (2011. november 16.) a hivatalosan támogatott exporthitelek terén bizonyos iránymutatások alkalmazásáról, valamint a 2001/76/EK és a 2001/77/EK tanácsi határozat hatályon kívül helyezéséről (HL L 326., 2011.12.8., 45. o.).

                     (7)

                        Az OECD-megállapodás előző verzióit korábban tanácsi határozatok ültették át az uniós jogba.

                     (8)

                        A Tanács (EU) 2020/135 határozata (2020. január 30.) a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás megkötéséről (HL L 29., 2020.1.31., 1. o.).


               EURÓPAI BIZOTTSÁG
            Brüsszel, 2021.4.27.
            COM(2021) 207 final
            2021/0107(BUD)
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alapnak Németország EGF/2020/003 DE/GMH Guss referenciaszámú kérelme nyomán történő igénybevételéről

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet)
                  2
                határozza meg.

               2.2020. december 15-én Németország a GMH Guss GmbH vállalatnál Németországban történt elbocsátásokat
                  3
                követően „EGF/2020/003 DE/GMH Guss” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2020/003 DE/GMH Guss

                        Tagállam

                        Németország

                        Érintett régió(k) (NUTS
                           4
                         2 szint)

                        Düsseldorf (DEA1)

                        Arnsberg (DEA5)

                        A kérelem benyújtásának dátuma

                        2020. december 15.

                        A kérelem átvételi elismervényén feltüntetett dátum

                        2020. december 15.

                        A kiegészítő információk kérésének dátuma

                        2020. december 28.

                        A kiegészítő információk benyújtásának határideje

                        2021. február 8.

                        Az értékelés befejezésének határideje

                        2021. május 3.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        GMH Guss

                        Az érintett vállalatok száma

                        1

                        Gazdasági ágazat(ok)

                        (NACE Rev. 2. rendszer szerinti ágazat)
                           5

                        24. ágazat (Fémalapanyag gyártása)

                        A leányvállalatok, a beszállítók és az ellátási lánc következő szintjein álló termelők száma

                        4

                        Referencia-időszak (négy hónap):

                        2020. július 31. – 2020. november 30.

                        A referencia-időszak alatt elbocsátottak száma

                        585

                        A támogatható kedvezményezettek száma összesen

                        585

                        A támogatásra jogosult kedvezményezettek száma összesen

                        476

                        A személyre szabott szolgáltatásokhoz kapcsolódó költségvetés (EUR)

                        1 730 731

                        Az EGAA
                           6
                         végrehajtásához kapcsolódó költségvetés (EUR)

                        72 114

                        Teljes költségvetés (EUR)

                        1 802 845

                        EGAA-hozzájárulás (60 %) (EUR)

                        1 081 706

               A KÉRELEM ÉRTÉKELÉSE

               Az eljárás

               4.Németország 2020. december 15-én kérelmet nyújtott be „EGF/2020/003 DE/GMH Guss” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság még ugyanazon a napon visszaigazolta a kérelem beérkezését, és 2020. december 28-án kiegészítő információkat kért Németországtól. Németország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2021. május 3-án jár le.

               A kérelem elfogadhatósága

               Az érintett vállalatok és kedvezményezettek

               5.A kérelem a GMH Guss GmbH vállalattól elbocsátott 585 munkavállalóra vonatkozik. A vállalat a NACE Rev. 2. rendszer szerinti gazdasági ágazatok közül a 24. ágazatban („Fémalapanyag gyártása”) működik. Az elbocsátások a Düsseldorf (DEA1)
                  7
                és az Arnsberg (DEA5)
                  8
                NUTS 2 szintű régióban történtek. Ezek a területek a Ruhr-térségben, Észak-Rajna-Vesztfália hagyományos ipari régiójában találhatók.

               Beavatkozási kritériumok

               6.Németország kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négy hónapos referencia-időszak alatt egy vállalkozáson belül egy tagállamban.

               7.A kérelemmel összefüggő négyhónapos referencia-időszak 2020. július 31-től 2020. november 30-ig tartott.

               8.A referencia-időszakban 585 munkavállalót bocsátottak el a GMH Guss vállalattól.

               Az elbocsátások és a tevékenységüket megszüntető önálló vállalkozók számának kiszámítása

               9.A referencia-időszak alatti elbocsátásokat attól a naptól kezdve számolták, amelyen a munkáltató a 98/59/EK tanácsi irányelv
                  9
                3. cikke (1) bekezdésének megfelelően, írásban értesítette az illetékes hatóságot a tervezett csoportos létszámcsökkentésről. A német hatóságok az értékelés Bizottság általi befejezését megelőzően megerősítették, hogy az említett 585 elbocsátás ténylegesen megtörtént.

               Támogatható kedvezményezettek

               10.A támogatható kedvezményezettek száma 585.

               Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat

               11.Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat alátámasztására Németország azzal érvel, hogy a németországi öntödei iparág olyan komoly kihívásokkal néz szembe, mint az áruk és szolgáltatások nemzetközi kereskedelmének változása, valamint a tevékenységek nem uniós országokba történő áthelyezése.

               12.A fémöntödékben a fémeket megolvasztják, és a folyékony fémeket testre szabott formákba öntik. A folyamat rendkívül munkaigényes. Az öntödék általában akkor végeznek fémöntést, amikor nagyon összetett formákra van szükség. A fémöntödék más feldolgozóipari ágazatok, különösen az autóipar, valamint a gépgyártás, az építőipar, az acélgyártás, az energiaipar, a vegyipar és az egészségügyi technológiai ágazatok klasszikus beszállítói. Németországban a fémöntödék szolgáltatásainak fő igénybe vevője a gépjárműipar (60 %) és a gépipar (26 %)
                  10
               . Mivel az öntödék rendkívül specializáltak és személyre szabott termékeket biztosítanak az ügyfeleiknek, az öntödék tevékenysége nagymértékben függ egyes fő ügyfeleik igényeitől.

               13.A GMH Guss két leányvállalata a gépjárműipar beszállítója volt: az egyik autógyártóknak, a másik nehéztehergépjármű-gyártóknak szállított. A harmadik leányvállalata a gépipar beszállítója volt, különös tekintettel a hajógyártásra. Egy negyedik leányvállalat, valamint maga az anyavállalat adminisztratív szolgáltatásokat nyújtott a gyártást végző leányvállalatok számára.

               14.A fémöntödék hagyományosan a fő vevőik közelében épültek fel, mivel szoros együttműködésre volt szükség a személyre szabott termékek tervezéséhez, valamint a nehéz termékek nehézkes szállítása miatt. Ezért Németországon belül az ágazat elsősorban a hagyományos feldolgozóipari régiókban helyezkedik el. A német öntött fémek 25 %-át Észak-Rajna-Vesztfáliában állítják elő
                  11
               .

               15.Bár az EU-ban 2019-ben Németország volt az öntött fémtermékek legnagyobb gyártója, több mint kétszer annyit gyártva, mint Olaszország, és háromszor annyit, mint Franciaország
                  12
               , a globális termelésben csak 5 %-os részesedéssel rendelkezett Kína (45,5 %), India (11 %) és az Egyesült Államok (8,8 %) mögött.

               16.Ami a gépjárműipart, mint a német fémöntödék egyik fő vevőjét illeti, az elmúlt években drasztikus változások történtek a világkereskedelemben. Míg 2000-ben a globális autógyártás 33 %-ával az EU volt a világ vezető régiója, 2019-re a világpiaci részesedése 19 %-ra csökkent. A régió növekvő kereslete miatt jelenleg messze Ázsia jár az élen a globális autógyártásban, 2019-ben a világpiaci részesedése 54 %-ot tett ki. A német autógyártók a történelem során először gyártottak több gépkocsit Kínában, mint Németországban. A teljes számot tekintve 2019-ben az autógyártás 1996 óta a legalacsonyabb szintre esett vissza
                  13
               .

               17.Ami a nehéz tehergépjárművek gyártóit illeti, Németországban csaknem felére csökkent a 3,5 tonnánál nehezebb tehergépjárművek gyártása, a 2008-as 256 131 járműről 2019-ben 133 997 járműre. Kína jelenleg a globális termelésben való 40 %-os részesedésével uralja a világpiacot, és a túltermelés miatt rendkívül versenyképes árakon értékesíti a nehéz tehergépjárműveket, a világ számos részén a versenytársaknál olcsóbb árat kínálva
                  14
               .

               18.Ezen túlmenően az európai piacon a teljes gépjárműiparban kialakult az a tendencia, hogy a termelést vagy az ellátási lánc egy részét Kelet-Európába, akár nem uniós országokba helyezik át. Ez különösen igaz a munkaerő-igényes termékekre, például az öntött fémtermékekre. Az öntött fémtermékek gyártását azért is helyezik át más országokba, különösen nem uniós országokba
                  15
               , mert alacsonyabbak a környezetvédelmi előírások.

               19.Ami a hajógyártási ágazatot illeti, Európában az átlagos éves hajógyártás 2011 és 2019 között a felére csökkent 2002–2010-hez képest
                  16
               . 84 %-os piaci részesedéssel az ázsiai gyártók uralják a világpiacot
                  17
               .

               20.Ezek a globalizációval kapcsolatos kihívások súlyos terhet rónak a fémöntészetre, ami 2018 és 2019 között Németországban a teljes fémöntvénygyártás 8,9 %-os csökkenéséhez vezetett
                  18
               .

               21.Eddig a NACE rendszer szerinti gazdasági ágazatok közül a 24. „Fémalapanyag gyártása” ágazathoz kapcsolódóan hat EGAA-kérelmet nyújtottak be, melyek közül négy a kereskedelem globalizációjához, kettő pedig a globális pénzügyi és gazdasági válsághoz kapcsolódik
                  19
               .

               Az elbocsátásokhoz és az önálló vállalkozók tevékenységének megszüntetéséhez vezető események

               22.Az elbocsátások alapjául a GMH Guss elleni fizetésképtelenségi eljárás szolgált. Míg az egyik leányvállalatot, a Dieckerhoff Guss GmbH-t teljesen bezárták, a többit részlegesen zárták be, és vagyonfelügyelet alatt működnek. Az 1 000 fős munkaerőből 585 veszítette el az állását. A hatóságokat 2020. július 31-én értesítették a Walter Hundhausen GmbH-nál történt elbocsátásokról, 2020. szeptember 24-én a Dieckerhoff Guss GmbH-nál történt elbocsátásokról, a többi jogi személy esetében pedig 2020. október 5-én.

               23.A GMH Guss a globalizáció miatt már egyébként is kihívásokkal teli üzleti környezetben működött, a problémái azonban akkor csúcsosodtak ki, amikor Walter Hundhausen GmbH nevű leányvállalatának a termelés 60 %-áért felelős fő ügyfele úgy döntött, hogy az ellátási láncának egyes részeit Törökországba helyezi át.

               24.Ezenkívül MEITA nevű tajvani versenytársa két öntödét nyitott meg a szerbiai Obrenovacban. Ezek a szerb kormány által nagymértékben támogatott öntödék 2017-ben, illetve 2019-ben kezdték meg a gyártást, és különösen az európai gépjárműipar számára gyártanak
                  20
               . A támogatások és az alacsonyabb munkaerőköltségek miatt a MEITA a német versenytársainál sokkal alacsonyabb árakat tudott kínálni. Ennek következtében 2019-ben a GMH Guss leányvállalata, a Dieckerhoff Guss GmbH fő gépjárműipari ügyfelei 30 %-os árcsökkentést követeltek, amelyet a Dieckerhoff nem tudott teljesíteni. A később a MEITA szerb gyáraival szerződést kötő ügyfeleinek elvesztése a Dieckerhoff Guss végét jelentette.

               25.A szociális partnerek négy, a GMH Guss minden egyes leányvállalata számára egy transzfervállalat
                  21
                létrehozásában állapodtak meg. A transzfervállalatokat a BOB Transfer GmbH fogja irányítani. A munkavállalók közül 476-an írtak alá háromoldalú megállapodást, amelynek értelmében a GMH Guss vagy a négy leányvállalata általi foglalkoztatásuk hivatalos megszűnésével belépnek a transzfervállalathoz.

               26.Az EGAA-támogatást a transzfervállalat által kínált szokásos intézkedések kiegészítésére használják fel, de az fordítható az egyedi intézkedések időtartamának meghosszabbítására is. 2020. augusztus 1-jén 86 munkavállaló lépett be az első transzfervállalatba, a többi munkavállaló pedig 2020. október 1-jén kezdte meg a munkát.

               Az elbocsátások várható hatása a helyi, a regionális és az országos gazdaságra és foglalkoztatásra

               27.Az elbocsátások várhatóan jelentős hátrányos hatást gyakorolnak a helyi gazdaságra. A Ruhr-vidék sűrűn lakott ipari terület. A hagyományosan szénbányászatra és acéltermelésre épülő régió hatalmas strukturális kihívásokkal néz szembe az 1960-as évek óta, a munkanélküliségi ráta folyamatosan meghaladja Észak-Rajna-Vesztfália átlagos munkanélküliségi rátáját. A Covid19-világjárvány további kedvezőtlen hatást gyakorol a munkaerőpiacra. 2019 szeptembere és 2020 szeptembere között a munkanélküliség Észak-Rajna-Vesztfáliában 6,5 %-ról 7,9 %-ra, a Ruhr-térségében pedig 9 %-ról 10,7 %-ra nőtt. Az elbocsátott munkavállalók többsége szakmai pályafutásának második felében van, alacsony képzettséggel rendelkezik, és gyakran rosszul beszéli a német nyelvet.

               A támogatásra jogosult kedvezményezettek és a javasolt intézkedések

               A támogatásra jogosult kedvezményezettek

               28.Az intézkedésekben várhatóan részt vevő elbocsátott munkavállalók becsült száma 476. E munkavállalók adatai nemek, állampolgárság és korosztály szerinti bontásban:

                        Kategória

                        A támogatásra jogosult kedvezményezettek
                           száma

                        Nem:

                        Férfiak:

                        455

                        (95,59 %)

                        Nők:

                        21

                        (4,41 %)

                        Állampolgárság:

                        Uniós polgárok:

                        291

                        (61,13 %)

                        Nem uniós polgárok:

                        185

                        (38,87 %)

                        Korcsoport:

                        15–24 év közöttiek:

                        7

                        (1,47 %)

                        25–29 év közöttiek:

                        24

                        (5,04 %)

                        30–54 év közöttiek:

                        269

                        (56,51 %)

                        55–64 év közöttiek:

                        175

                        (36,76 %)

                        64 év felettiek:

                        1

                        (0,21 %)

               A javasolt intézkedések támogathatósága

               29.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               –Továbbképzési intézkedések: ezeket profilalkotást és pályaorientációs interjúkat követően kínálják. A tanfolyamok egyénileg és csoportosan is nyújthatók. Tekintettel a bevándorlói háttérrel rendelkező résztvevők nagy számára, a rossz német nyelvtudással rendelkező résztvevők számára német nyelvtanfolyamokat is kínálnak.

               –Csoportfoglalkozások/műhelyfoglalkozások: a csoportos fórumokon a résztvevők témavezető segítségével oszthatják meg egymással elképzeléseiket és tapasztalataikat. Egyes csoportfoglalkozások a résztvevők közös hátterére összpontosítanak, például a bevándorlói háttérrel rendelkező vagy az idősebb résztvevőkre.

               –Vállalkozásalapításhoz nyújtott tanácsadási szolgáltatás: ez egy tanácsadási szolgáltatáscsomag lesz azok számára, akik önálló vállalkozás indítása iránt mutatnak érdeklődést. Ezek a szolgáltatások egyedi, személyre szabott tanácsadási intézkedéseket, valamint csoportos tanácsadásban való részvételt foglalnak magukban.

               –Álláskereséshez nyújtott segítség: szakképzett álláskeresési szakértők (job scoutok) segítenek a támogatásra jogosult munkavállalók számára megfelelő, betöltendő álláshelyek felderítésében, mielőtt azokat meghirdetnék.

               –Pályaorientációs tanácsadás és szakmai képzés: a kezdeti profilalkotási interjúk alapján a pályaorientációs tanácsadók nemcsak a munkaerőpiaci fejleményekről és a lehetséges karrierlehetőségekről adnak tájékoztatást, hanem motiválják és lelkesítik is a pályázókat. A munkavállalókat ösztönözni kell készségeik fejlesztésére vagy új készségek elsajátítására, és az olyan oktatási és képzési intézkedésekben való részvételre, amelyek célja új munkahely keresése, akár másik ágazatban.

               –Nemzetközi munkaügyi tanácsadás: azoknak az álláskeresőknek, akik másik uniós tagállamban is hajlandók munkát vállalni, különleges tanácsadók segítenek az álláskeresésben, tájékoztatást nyújtanak a munkakörülményekről az adott tagállamban, és segítenek a képesítések fordíttatásában és elismertetésében.

               –További mentorálás: a munkavállalók – azt követően, hogy új állást találnak – további tanácsadási szolgáltatásokban részesülhetnek annak érdekében, hogy könnyebb legyen az új munkahelyre való átállás és minimálisra csökkenjen az állás elvesztésének kockázata.

               –Képzési támogatás: a kifizetés azon a napon indul, amikor a munkavállaló belép a transzfervállalathoz, és addig tart, amíg a munkavállaló ki nem lép e vállalattól. A támogatás előfeltétele az aktív munkaerőpiaci intézkedésekben való részvétel.

               30.A kialakított intézkedések összhangban állnak Németország fenntarthatósági stratégiájával.

               31.A Covid19-világjárvány miatt egészségügyi higiéniai koncepciót dolgoztak ki az intézkedések végrehajtásának biztosítása érdekében. Ez online tanfolyamokat, illetve az osztálytermi tanfolyamok esetén elegendő teret foglal magában
                  22
               .

               32.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerőpiaci intézkedéseknek minősülnek. Ezek az intézkedések nem helyettesítik a passzív szociális védelmi intézkedéseket.

               33.Németország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               34.A költségek teljes becsült összege 1 802 845 EUR, amely a személyre szabott szolgáltatásokra fordított 1 730 731 EUR-t, továbbá az előkészítő, irányítási, tájékoztatási és népszerűsítési, valamint ellenőrzési és beszámolási tevékenységekre szánt 72 114 EUR összegű kiadásokat foglalja magában.

               35.Az EGAA-ból igényelt teljes pénzügyi hozzájárulás összege 1 081 706 EUR (az összköltségek 60 %-a).

                        Intézkedések

                        A résztvevők becsült száma

                        Egy résztvevőre eső becsült költség
                        (EUR
                           23
                        )

                        Becsült összköltség

                        (EUR)
                           24

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Továbbképzési intézkedések (Qualifizierungsmaßnahmen)

                        415

                        1 189

                        493 605

                        Csoportfoglalkozások/műhelyfoglalkozások

                        240

                        438

                        105 160

                         Vállalkozásalapításhoz nyújtott tanácsadási szolgáltatás (Existenzgründerberatung)

                        3

                        5 133

                        15 400

                        Álláskereséshez nyújtott segítség (Beratung und Stellenakquise)

                        476

                        517

                        245 968

                        Pályaorientációs tanácsadás és szakmai képzés (Berufsvorbereitung und Orientierung)

                        200

                        201

                        40 133

                        Nemzetközimunkaügyi tanácsadás (Internationale Beratung)

                        10

                        1 133

                        11 332

                        További mentorálás (Nachbetreuungsmaßnahmen)

                        375

                        569

                        213 378

                        Részösszeg (a):

                        A személyre szabott szolgáltatáscsomag százalékaránya

                        –

                        1 124 976

                        (65 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Képzési támogatás (Transferkurzarbeitergeld)

                        476

                        1 273

                        605 755

                        Részösszeg (b):

                        A személyre szabott szolgáltatáscsomag százalékaránya:

                        –

                        605 755

                        (35 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        7 211

                        2. Irányítás

                        –

                        39 663

                        3. Tájékoztatás és népszerűsítés

                        –

                        3 606

                        4. Ellenőrzés és jelentéstétel

                        –

                        21 634

                        Részösszeg (c):

                        Százalékarány az összköltséghez képest:

                        –

                        72 114

                        (4 %)

                        Összköltség (a + b + c):

                        –

                        1 802 845

                        EGAA-hozzájárulás (az összköltség 60 %-a)

                        –

                        1 081 706

               36.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatásokat tartalmazó összehangolt csomag összköltségének 35 %-át. Németország megerősítette, hogy ezen intézkedések az álláskeresési vagy képzési tevékenységekben részt vevő érintett kedvezményezettek tevékeny részvételétől függnek.

               A kiadások támogathatóságának időszaka

               37.Németország 2020. augusztus 1-jén kezdte meg a személyre szabott szolgáltatások nyújtását az érintett kedvezményezettek részére. Az említett intézkedésekkel kapcsolatos kiadásokhoz ezért 2020. augusztus 1-től 2022. december 15-ig nyújtható pénzügyi támogatás az EGAA-ból.

               38.Németország esetében 2020. november 1-jén merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és népszerűsítési, valamint ellenőrzési és jelentéstételi tevékenységekre fordított kiadások ezért 2020. november 1. és 2023. június 15. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               39.A tagállami előfinanszírozási vagy társfinanszírozási források a szövetségi költségvetésből és a Szövetségi Foglalkoztatási Szolgálattól (Bundesagentur für Arbeit) származnak. Ezek finanszírozzák a transzfervállalat által ajánlott, az EGAA-ból finanszírozott intézkedések összköltségének 40 %-os tagállami hozzájárulását
                  25
               .

               40.Németország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               41.Németország kijelentette, hogy a kínált EGAA-intézkedések az Európai Szociális Alap (ESZA) által kínált intézkedéseket egészítik ki. Az ESZA Észak-Rajna-Vesztfáliára vonatkozó operatív programja társfinanszírozza a szociális partnerek által elfogadott végkielégítési program (Sozialplan) néhány alapvető intézkedését. Németország megerősítette, hogy az EGAA nem helyettesíti ezen intézkedések egyikét sem.

               A támogatásra jogosult kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               42.Németország jelezte, hogy a személyre szabott szolgáltatások koordinált csomagját az összes érintett féllel, különösen a szociális partnerekkel egyeztetve dolgozták ki. Az EGAA-ból támogatott intézkedések tervezése során a Szövetségi Munkaügyi és Szociális Minisztérium megbeszéléseket folytatott az állami foglalkoztatási szolgálattal és a BOB Transfer Gmbh-val, hogy megvitassák az EGAA által esetlegesen folyósítandó támogatás hatókörét. A szociális partnerek a kezdetektől fogva támogattak egy esetleges EGAA-kérelmet. Monitoringbizottságot hoztak létre az EGAA által társfinanszírozott esetleges beavatkozás irányítására. A munkaügyi és szociális minisztérium, az állami foglalkoztatási szolgálat és a transzfervállalat képviselői mellett a monitoringbizottság a szociális partnerek képviselőiből, az IG Metall szakszervezet képviselőiből, az elbocsátó vállalkozás és a leányvállalatai felszámolóiból, valamint az üzemi tanácsok képviselőiből áll.

               Irányítási és kontrollrendszerek

               43.A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Németország értesítette a Bizottságot arról, hogy a pénzügyi hozzájárulást a Munkaügyi és Szociális Minisztériumon (Bundesministerium für Arbeit und Soziales) belül az Európai Szociális Alapért (ESZA) felelős szervek irányítják majd. Irányító hatóságként a „Gruppe Europäische Fonds für Beschäftigung”
                  26
               , ellenőrző hatóságként a szervezetileg független „Organisationseinheit Prüfbehörde”
                  27
                jár el ezeknél az alapoknál. E szervek feleltek a Németországnak nyújtott korábbi EGAA-hozzájárulások irányításáért is. Az EGAA irányító hatóságának egyes feladatait állandó jelleggel az állami foglalkoztatási szolgálatra ruházták közigazgatási megállapodás keretében.

               Az érintett tagállam által vállalt kötelezettségek

               44.Németország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –a GMH Guss, amely a leépítések után folytatja tevékenységét, eleget tett az elbocsátásokra vonatkozó jogi kötelezettségeinek és a munkavállalóival szemben is ennek megfelelően járt el,

               –a javasolt intézkedések nem részesülnek egyéb uniós alapokból vagy pénzügyi eszközökből származó pénzügyi támogatásban, és sor került a kettős finanszírozás megelőzésére szolgáló szükséges intézkedésekre,

               –a javasolt intézkedések kiegészítik a strukturális alapok által finanszírozott intézkedéseket,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               45.Az EGAA-támogatás éves maximális összege (2018-as árakon számítva) a 2021–2027-es időszakra vonatkozó többéves pénzügyi keretről szóló, 2020. december 17-i 2020/2093/EU, Euratom tanácsi rendelet 8. cikkének (1) bekezdésében meghatározottaknak megfelelően 186 millió EUR
                  28
               .

               46.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 1 081 706 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               47.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodás 9. pontja értelmében
                  29
               .

               Kapcsolódó jogi aktusok

               48.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 1 081 706 EUR összegnek az érintett költségvetési sorba történő átcsoportosítására is.

               49.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló javasolt határozatot.

               2021/0107 (BUD)

               Javaslat

               AZ EURÓPAI PARLAMENT ÉS A TANÁCS HATÁROZATA

               az Európai Globalizációs Alkalmazkodási Alapnak Németország EGF/2020/003 DE/GMH Guss referenciaszámú kérelme nyomán történő igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  30
                és különösen annak 15. cikke (4) bekezdésére,

               tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra
                  31
                és különösen annak 9. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege a 2020/2093/EU, Euratom tanácsi rendelet
                  32
                8. cikkének (1) bekezdésében meghatározottaknak megfelelően (2018-as árakon számítva) nem haladhatja meg a 186 millió EUR összeget.

               (3)Németország a németországi GMH Guss GmbH vállalatnál történt elbocsátásokra tekintettel 2020. december 15-én kérelmet nyújtott be az EGAA igénybevétele iránt. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni a Németország által benyújtott kérelem alapján nyújtandó, 1 081 706 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimalizálása érdekében ezt a határozatot elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2021-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 1 081 706 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának időpontja]
                  33*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 347., 2013.12.20., 855. o.

                     (2)

                        Az 1309/2013/EU rendelet a 2020. december 31-ig beérkezett valamennyi kérelemre alkalmazandó.

                     (3)

                        Az EGAA-rendelet 3. cikke értelmében.

                     (4)

                        A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (5)

                        HL L 393., 2006.12.30., 1. o.

                     (6)

                        Az 1309/2013/EU rendelet 7. cikkének (4) bekezdése alapján.

                     (7)

                        A Friedrich Wilhelms-Hütte Eisenguss GmbH és a Friedrich Wilhems-Hütte GmbH leányvállalat is Mülheim an der Ruhr városában található.

                     (8)

                        A Dieckerhoff Guss GmbH leányvállalat Gevelsberg, míg a Walter Hundhausen GmbH leányvállalat (és a GMH Guss GmbH székhelye) Schwerte városában található.

                     (9)

                        A Tanács 98/59/EK irányelve (1998. július 20) a csoportos létszámcsökkentésre vonatkozó tagállami jogszabályok közelítéséről (HL L 225., 1998.8.12., 16. o.).

                     (10)

                        Bundesverband der Deutschen Gießerei-Industrie (BDGUss): Die Gießerei-Industrie. Eine starke Branche in Zahlen (2019).

                     (11)

                        https://www.bdguss.de/branche/rolle-bedeutung/

                     (12)

                        Bundesverband der Deutschen Gießerei-Industrie (BDGUss): Branchenkennzahlen – Die deutsche Gießerei-Industrie (2019).

                     (13)

                        https://www.vda.de/de/services/zahlen-und-daten/jahreszahlen/automobilproduktion, valamint https://www.quest-trendmagazin.de/automobilindustrie/internationalisierung/weltregion-automobilproduktion.html

                     (14)

                  https://www.oica.net/category/production-statistics/2018-statistics/
                  ;
                  https://www.acea.be/statistics/article/eu-commercial-vehicle-production

                     (15)

                        A Deutsche Bank kutatása (2020): Automobilindustrie – Produktion in China überflügelt heimische Fertigung; Eurofound (2016): ERM report 2016: Globalisation slowdown? Recent evidence of offshoring and reshoring in Europe (Az Európai Szerkezetátalakítási Figyelő 2016. évi éves jelentése: Lassuló globalizáció? Az európai tevékenységkihelyezésekre és -visszahelyezésekre vonatkozó legújabb eredmények); Eurofound (2020): ERM report 2020: Restructuring across borders (Határokon átnyúló szerkezetátalakítás).

                     (16)

                        Súlyozott bruttó tonnában mérve (cgt).

                     (17)

                        Feldhoff, Thomas (2020): Gießereibranche unter Anpassungsdruck: Ausgewählte Entwicklungstrends.

                     (18)

                        Stephen, Sophie (2020): Deutsche Gussproduktion 2019 und Ausblick 2020, in: GIESSEREI, 04/2020.

                     (19)

                        https://ec.europa.eu/social/main.jsp?catId=582&langId=hu

                     (20)

                        https://www.serbianmonitor.com/en/chinas-mei-ta-opens-second-factory-in-obrenovac/

                     (21)

                        A német jog szerint nem kötelező transzfervállalatot létesíteni. A munkavállalókat elbocsátó vállalat nem köteles hozzájárulni a transzfervállalat létrehozásához. Az elbocsátó vállalat részvétele nélkül azonban nem létesíthető transzfervállalat. A német szociális jog meghatározza a jogi keretet (SGB III. 110. és 111. §) arra az esetre, ha az elbocsátó vállalat felajánlja a transzfervállalat létrehozásában való részvételét, és a szociális partnerek is beleegyeznek a transzfervállalat létrehozásába.

                     (22)

                        Az osztálytermi tanfolyamok esetében az osztálytermi biztonság biztosítására Covid19-gyorsteszteket alkalmaznak.

                     (23)

                        A tizedes érték elkerülése érdekében az egy munkavállalóra eső becsült költségeket kerekítették. A kerekítés azonban nincs hatással az egyes intézkedések összköltségére, amely azonos a Németország által benyújtott kérelemben szereplő összeggel.

                     (24)

                        A végösszegek a kerekítés miatt nem egyeznek.

                     (25)

                        A juttatások kifizetését és aktív munkaerőpiaci intézkedéseket is magukban foglaló személyre szabott szolgáltatások nyújtása megkezdődhet, mihelyt a munkavállalók hivatalosan belépnek a transzfervállalathoz. A munkavállalók a kezdetektől részesülnek képzési támogatásban (Transferkurzarbeitergeld), amely támogatható az EGAA társfinanszírozásával, míg az elbocsátott munkavállalókra aktív munkaerőpiaci intézkedések is vonatkoznak.

                     (26)

                        Ugyanakkor a Gruppe Europäische Fonds für Beschäftigung csoporton belül a Referat EF 4 az EGAA irányító hatósága, miközben az ESZA irányító hatósága a Referat EF 1.

                     (27)

                        Az „Organisationseinheit Prüfbehörde” egy független felügyeleti és ellenőrző hatóság, amely közvetlenül a nem politikai államtitkárnak tartozik beszámolási kötelezettséggel.

                     (28)

                        HL L 433I., 2020.12.22., 15. o.

                     (29)

                        HL L 433I., 2020.12.22., 29. o.

                     (30)

                        HL L 347., 2013.12.20., 855. o.

                     (31)

                        HL L 433I., 2020.12.22., 29. o.

                     (32)

                        A Tanács 2020/2093/EU, Euratom rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433I., 2020.12.22., 15. o.).

                     (33)
                  *
                        A dátumot a Parlament illeszti be a határozatnak a Hivatalos Lapban való kihirdetését megelőzően.


               EURÓPAI BIZOTTSÁG
            Brüsszel, 2021.4.27.
            COM(2021) 212 final
            2021/0109(BUD)
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alapnak Belgium EGF/2020/005 BE/Swissport referenciaszámú kérelme nyomán történő igénybevételéről

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet
                  1
                hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet (a továbbiakban: EGAA-rendelet)
                  2
                határozza meg.

               2.A Belgiumban a Swissport Belgium
                  3
                vállalatnál történt elbocsátásokat követően
                  4
               , 2020. december 22-én Belgium EGF/2020/005 BE/Swissport referenciaszámon kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A JAVASLAT ÖSSZEFOGLALÁSA

                        EGAA-kérelem

                        EGF/2020/005 BE/Swissport

                        Tagállam

                        Belgium

                        A kérelem benyújtásának dátuma

                        2020. december 22.

                        A kérelem átvételi elismervényén feltüntetett dátum

                        2020. december 22.

                        A kiegészítő információk kérésének dátuma

                        2021. január 5.

                        A kiegészítő információk benyújtásának határideje

                        2021. február 16.

                        Az értékelés befejezésének határideje

                        2021. május 11.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        Swissport Belgium

                        Az érintett vállalatok száma

                        1

                        Gazdasági ágazat(ok)

                        (NACE Rev. 2. rendszer szerinti ágazat)
                           5

                        52. ágazat (Raktározás, szállítást kiegészítő tevékenység)

                        81. ágazat (Építményüzemeltetés és zöldterület-kezelés)
                           6

                        Referencia-időszak (négy hónap):

                        2020. június 9. – 2020. október 9.

                        A referencia-időszak alatt elbocsátottak száma (a)

                        1 468

                        A referencia-időszak előtt vagy után elbocsátottak száma (b)

                        0

                        Az elbocsátottak száma összesen (a + b)

                        1 468

                        A támogatható kedvezményezettek száma összesen

                        1 468

                        A támogatásra jogosult kedvezményezettek száma összesen

                        1 468

                        A személyre szabott szolgáltatásokhoz kapcsolódó költségvetés (EUR)

                        5 977 108

                        Az EGAA végrehajtásához kapcsolódó költségvetés
                           7
                         (EUR)

                        221 600

                        Teljes költségvetés (EUR)

                        6 198 708

                        EGAA-hozzájárulás (60 %) (EUR)

                        3 719 224

               A KÉRELEM ÉRTÉKELÉSE

               Az eljárás

               4.Belgium 2020. december 22-én EGF/2020/005 BE/Swissport referenciaszámon kérelmet nyújtott be, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság ugyanazon a napon visszaigazolta a kérelem beérkezését, és 2021. január 5-én kiegészítő információkat kért Belgiumtól. Belgium a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2021. május 11-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem a Swissport Belgium vállalattól elbocsátott 1 468 munkavállalóra vonatkozik. Az elbocsátások Belgium egész területét érintik.

               6.Belgium kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négy hónapos referencia-időszak alatt egy vállalaton belül egy tagállamban, ideértve a beszállítók vagy az ellátási lánc következő szintjein álló termelők körében elbocsátott munkavállalókat és/vagy a tevékenységüket megszüntető önálló vállalkozókat is.

               7.A kérelemmel összefüggő négyhónapos referencia-időszak 2020. június 9-től 2020. október 9-ig tartott.

               8.A referencia-időszakban 1 468 munkavállalót bocsátottak el a Swissport Belgiumtól.

               Az elbocsátások és a tevékenységüket megszüntető önálló vállalkozók számának kiszámítása

               9.A referencia-időszak alatt bekövetkezett elbocsátásokat a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától számítva vették figyelembe.

               Támogatható kedvezményezettek

               10.A támogatható kedvezményezettek száma összesen 1 468.

               Az elbocsátások és a pénzügyi és gazdasági világválság közötti kapcsolat

               11.2020. március 11-én az Egészségügyi Világszervezet világjárványnak nyilvánította a Covid19-járványt. 2020. május 27-én a Bizottság az „Uniós költségvetés – az európai helyreállítási terv motorja”
                  8
                című közleményében kijelentette, hogy a világjárvány gazdasági válsághoz vezetett, és gazdasági helyreállítási tervet dolgozott ki. Ez lehetővé teszi, hogy az EGAA reaktív szükséghelyzeti eszközként segítséget nyújtson azoknak, akik a globális pénzügyi és gazdasági válság miatt veszítették el munkahelyüket.

               12.A világjárvány az EU történetének legmélyebb recesszióját okozta 2020 első felében. A Bizottság 2021. téli (ideiglenes) európai gazdasági előrejelzése
                  9
                szerint az uniós GDP 2020-ban körülbelül 6,3 %-kal csökkent, és 2021-ben 3,7 %-kal, 2022-ben pedig 3,9 %-kal fog növekedni.

               13.A Covid19-világjárvány megfékezése érdekében Belgium 2020. március 18-án kijárási korlátozásokat vezetett be. Ez azonnali hatást gyakorolt a brüsszeli repülőtéren működő légitársaságokra és vállalkozásokra. A kijárási korlátozások első hetében (március 16–22.) ezen a repülőtéren a járatok száma mindössze 578-ra csökkent, ami 58 %-os visszaesést jelent 2020 januárjához képest. A következő hetekben az utasszállító repülőgépek mozgása néhány hazaszállítást, sürgősségi orvosi és diplomáciai járatot leszámítva szinte teljesen megállt a repülőtéren.

               14.2020-ban összességében a nemzetközi utasforgalom 60 %-kal csökkent 2019-hez képest (4,5 milliárd utasról 1,8 milliárdra), és világszerte a légi járművek 50 %-a állt
                  10
               .

               15.A légi járatok működtetésére vonatkozó közös szabályok Covid19-világjárványra tekintettel történő módosításáról szóló, az Európai Parlamentnek és a Tanácsnak címzett jelentésében
                  11
                a Bizottság elismerte, hogy a földi kiszolgálási szolgáltatásokat súlyosan érintette a helyzet, és hogy valós a kockázata annak, hogy 2021 folyamán további csődök következhetnek be a földi kiszolgálást végző szolgáltatók között.

               16.A Swissport Belgium, amely a repülőtér két földi kiszolgálójának egyike, a repülőtér kiszolgálási és takarítási szolgáltatásainak 60 %-áért felelt. A világjárvány kitörésekor a Swissport Belgium sikeresen végrehajtott egy helyreállítási tervet: 2019 negyedik negyedévében a teljes árbevétele 5,8 %-kal nőtt 2018 negyedik negyedévéhez képest. A Swissport 2020. február 20-i igazgatótanácsi ülésén bemutatott 2020. évi árbevétel-előrejelzése 4,5 millió EUR veszteséggel számolt, ami 2019-hez képest 37 %-os veszteségcsökkenést jelent.

               17.2020 májusára azonban egyértelművé vált, hogy hosszú időt vesz majd igénybe, mire a légi közlekedés és a repülőtéri tevékenységek helyzete normalizálódik. A Swissport Belgium – saját ügyfeleinek újraindulással kapcsolatos előrejelzései alapján – úgy becsülte, hogy 2020 végére az aktivitása a világjárvány előtti aktivitásának körülbelül 40 %-a lesz, és valószínűleg nem haladja meg a 70–80 %-ot 2021-ben
                  12
               . Három hónapos leállás után a Swissport csődöt jelentett. A brüsszeli bíróság 2020. június 9-én fizetésképtelennek nyilvánította a vállalkozást, egy héttel a brüsszeli repülőtér európai járatainak tervezett újraindítása előtt, ahol 20 légitársaság 60 célállomást szolgál ki
                  13
               .

               18.Az Aviapartner Belgium, a repülőtér másik földi kiszolgálója szintén nagy nehézségekkel és likviditáshiánnyal küzdött a világjárvány okozta leállás miatt, és bevételei 95 %-kal csökkentek a világjárvány előtti bevételeihez képest. Az Aviapartner csődjének elkerülése érdekében, hogy a repülőtér ne maradjon földi kiszolgáló nélkül, a belga minisztertanács a Swissport Belgium csődje után nyolc nappal a Federal Participation and Investment Societyn (SFPI-FPIM)
                  14
                keresztül legfeljebb 25 millió EUR összegű átváltható kölcsönt nyújtott számára. Földi kiszolgálók nélkül az utas- és teherszállító járatok nem tudnának felszállni vagy leszállni a repülőtéren. A kölcsön biztosította az Aviapartner életképességét annak érdekében, hogy a repülőtér működése a kijárási korlátozások feloldása után folytatódhasson.

               19.Mostanáig a közlekedési ágazathoz kötődő raktározási és támogatási tevékenységek a többi ágazattal együtt egyetlen, több ágazatot érintő EGAA-kérelem
                  15
                tárgyát képezték, mely kérelem alapjául a Covid19-világjárvány okozta gazdasági válság szolgált.

               Az elbocsátásokhoz és az önálló vállalkozók tevékenységének megszüntetéséhez vezető események

               20.2020. június 9-én a Swissport Belgiumot fizetésképtelennek nyilvánították azt követően, hogy a repülőtéren heteken át szinte egyáltalán nem volt szükség földi kiszolgálásra. Továbbá a légi személyszállítási ágazat rövid távú fellendülésével kapcsolatos nagyfokú bizonytalanság miatt egyetlen vállalkozás sem mutatott érdeklődést a Swissport Belgium kiszolgálási tevékenységeinek átvétele iránt
                  16
               . Ez a két egymáshoz kapcsolódó esemény okozta a jelen kérelem tárgyát képező elbocsátásokat.

               Az elbocsátások várható hatása a helyi, a regionális és az országos gazdaságra és foglalkoztatásra

               21.A brüsszeli kereskedelmi kamara és a Voka flamand munkáltatói szervezet szerint
                  17
                a brüsszeli repülőtér 24 000 közvetlen munkahelyet és 40 000 közvetett munkahelyet biztosít.

               22.A Swissport Belgiumnál történt elbocsátások az ország minden területéről érintenek munkavállalókat: Brüsszel (29 %), Flandria (52 %) és Vallónia (19 %).

               23.A csökkentett munkaidős foglalkoztatás ellenére a nemzeti munkanélküliségi ráta 2019 októberétől 2020 októberéig 1,3 százalékponttal 6,4 %-ra nőtt
                  18
               . Flandriában, ahol a brüsszeli repülőtér található, a munkanélküliség 2020 októberéig 1 százalékponttal 4,4 %-ra nőtt 2019 októberéhez képest. Vallóniában 2020 harmadik negyedévében a férfiak munkanélküliségi rátája 8,3 % volt, közel 2 százalékponttal magasabb az e csoportra vonatkozó országos átlagnál. Egyes kulcsfontosságú ágazatok (vendéglátás, turizmus, kultúra stb.) hirtelen leállása különösen megrázta a brüsszeli munkaerőpiacot, és 2020 harmadik negyedévében 15 %-ra növelte a munkanélküliséget (+2 százalékpontos változás az előző évhez képest)
                  19
               .

               24.A növekvő munkanélküliség miatt a belga hatóságok attól tartanak, hogy a hátrányos helyzetű csoportokból származó munkavállalók számára még nehezebb lesz az újrafoglalkoztatás. A Swissport korábbi munkavállalóinak nagy része ebbe a kategóriába tartozik, mivel többnyire alacsonyan és közepesen képzett munkavállalók, egyharmaduk (32,5 %) pedig 50 évesnél idősebb. A munkavállalók e csoportjának további álláskeresési iránymutatásra és támogatásra, valamint az igényeiknek megfelelő továbbképzésre és átképzésre van szüksége ahhoz, hogy növekedjenek az újrafoglalkoztatási esélyeik.

               A támogatásra jogosult kedvezményezettek és a javasolt intézkedések

               A támogatásra jogosult kedvezményezettek

               25.Várhatóan valamennyi munkavállaló részt vesz az intézkedésekben. A munkavállalók adatai nem, állampolgárság és életkor szerinti bontásban:

                        Kategória

                        A támogatásra jogosult kedvezményezettek száma

                        Nem:

                        Férfiak:

                        1 086

                        (73,98 %)

                        Nők:

                        382

                        (26,02 %)

                        Állampolgárság:

                        Uniós polgárok:

                        1 400

                        (95,37 %)

                        Nem uniós polgárok:

                        68

                        (4,63 %)

                        Korcsoport:

                        15–24 év közöttiek:

                        83

                        (5,65 %)

                        25–29 év közöttiek:

                        184

                        (12,53 %)

                        30–54 év közöttiek:

                        1 001

                        (68,19 %)

                        55–64 év közöttiek:

                        199

                        (13,56 %)

                        64 év felettiek:

                        1

                        (0,07 %)

               A javasolt intézkedések támogathatósága

               26.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               –Tájékoztatás, álláskeresési segítség és pályaorientáció. Az intézkedésekre vonatkozó általános és egyéni tájékoztatás mellett magában foglalja a munkavállalók profiljának megalkotását, az újbóli elhelyezkedés esélyének javítását, az aktív állásorientált iránymutatást és a munkaközvetítést. Állásbörzéket is szerveznek.

               –Képzés. A munkavállalók igényeinek kielégítése érdekében speciális képzésre kerül sor. Ez magában foglalja a horizontális képzést, például az idegennyelv- és az IKT-oktatást, valamint a repülőtéri szolgáltatásokban vagy a szakemberhiánnyal küzdő ágazatokban szükséges készségekre vonatkozó szakképzést.

               –Munkahelyi képzés. Ezt olyan betöltendő álláshelyek esetén kínáljuk, ahol nincs megfelelő jelölt. A képzés sikeres elvégzését követően az érintett munkavállalónak szerződést ajánlanak fel.

               –Vállalkozás létrehozásához nyújtott támogatás. Az életképes vállalkozási vagy önfoglalkoztatói projektek fejlesztése céljából az önfoglalkoztatóvá válni kívánó munkavállalókat regionális szervezetek támogatják majd. Ez magában foglalhatja a tervezést, a megvalósíthatósági tanulmányok elkészítését, az üzleti tervek elkészítését, segítségnyújtást a finanszírozási lehetőségek azonosításában stb.

               –Vállalkozásalapításhoz nyújtott hozzájárulás. Azok a munkavállalók, akik önálló vállalkozói tevékenységet kezdenek vagy vállalkozást indítanak, legfeljebb 15 000 EUR hozzájárulásban részesülnek.

               –Ösztönzők és juttatások. 1. Álláskeresési és képzési juttatások. A munkavállalók a képzéseken vagy álláskeresési tevékenységekben való tényleges részvétel után óránként 1 EUR-t kapnak. 2. Hozzájárulás az utazási költségekhez. A regionális és régióközi mobilitás ösztönzése érdekében azok a munkavállalók, akik otthonuktól több mint 60 km-re vagy több mint négyórás ingázási időt igénybe vevő távolságra vállalnak munkát, 500 EUR átalányösszegben részesülnek, ha nem a tömegközlekedést veszik igénybe, illetve 750 EUR-t, ha a tömegközlekedést veszik igénybe az ingázáshoz. 3. Bónusz a nemi sztereotípiák felszámolásáért. Azok a kevésbé képviselt nemhez tartozó munkavállalók, akik a nemek szempontjából jelentős mértékben kiegyensúlyozatlan munkakörökben
                  20
                folyó szakképzést választanak, 700 EUR bónuszt kapnak két részletben, egy-egy részletet a képzés kezdetén és végén. 4. Vállalkozásalapítási juttatás. A munkavállalók legfeljebb 12 hónapig havi 350 EUR hozzájárulásban részesülnek, miközben a saját vállalkozásuk indítását készítik elő. Az újonnan önálló vállalkozóvá váltak támogatása érdekében a tevékenységük első hónapjaiban 200 EUR, legfeljebb öt hónapra szóló hozzájárulás is rendelkezésre áll majd. 5. Juttatás az oktatásba való visszatéréshez. 350 EUR összegű havi juttatásban részesülnek azok a munkavállalók, akik legalább egy évig teljes munkaidőben felsőfokú tanulmányokat folytatnak, vagy legalább 3 hónapos szakképzésben vesznek részt annak érdekében, hogy megszerezzék az olyan keresett állásokhoz szükséges készségeket, amelyekhez nehezen található ember, amelyek kulcsfontosságú funkciókhoz kapcsolódnak
                  21
                stb.

               27.A Covid19-világjárvány egészségügyi higiéniai koncepció kidolgozásához vezetett az intézkedések végrehajtásának biztosítása érdekében.

               28.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerőpiaci intézkedéseknek minősülnek. Ezek az intézkedések nem helyettesítik a passzív szociális védelmi intézkedéseket.

               29.Belgium megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               30.A költségek teljes becsült összege 6 198 708 EUR, amely a személyre szabott szolgáltatásokra fordított 5 977 108 EUR-t, továbbá az előkészítő, irányítási, tájékoztatási és népszerűsítési, valamint ellenőrzési és beszámolási tevékenységekre szánt 221 600 EUR összegű kiadásokat foglalja magában.

               31.Az EGAA-ból igényelt teljes pénzügyi hozzájárulás összege 3 719 224 EUR (az összköltség 60 %-a).

                        Intézkedések

                        A résztvevők becsült száma

                        Egy résztvevőre eső becsült költség
                        (EUR)
                           22

                        Becsült összköltség

                        (EUR)
                           23

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Tájékoztatás, álláskeresési segítség és pályaorientáció

                        1 468

                        2 230

                        3 273 787

                        Képzés, átképzés és szakképzés

                        610

                        3 534

                        2 155 437

                        Munkahelyi képzés

                        10

                        1 440

                        14 396

                        Vállalkozás létrehozásához nyújtott támogatás

                        70

                        2 000

                        139 988

                        Vállalkozásalapításhoz nyújtott hozzájárulás

                        12

                        10 000

                        120 000

                        Részösszeg (a):

                        A személyre szabott szolgáltatáscsomag százalékaránya

                        –

                        5 703 608

                        (95,42 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Ösztönzők és juttatások

                        367

                        745

                        273 500

                        Részösszeg (b):

                        A személyre szabott szolgáltatáscsomag százalékaránya:

                        –

                        273 500

                        (4,58 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        6 000

                        2. Irányítás

                        –

                        52 420

                        3. Tájékoztatás és népszerűsítés

                        –

                        55 000

                        4. Ellenőrzés és jelentéstétel

                        –

                        108 180

                        Részösszeg (c):

                        Százalékarány az összköltséghez képest:

                        –

                        221 600

                        (3,57 %)

                        Összköltség (a + b + c):

                        –

                        6 198 708

                        EGAA-hozzájárulás (az összköltség 60 %-a)

                        –

                        3 719 224

               32.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Belgium megerősítette, hogy ezen intézkedések a munkakereső vagy képzési tevékenységekben részt vevő, támogatásra jogosult kedvezményezettek tevékeny részvételétől függnek.

               33.Belgium megerősítette, hogy az önálló vállalkozáshoz, a vállalkozásalapításhoz, valamint a munkavállalói kivásárláshoz kapcsolódó beruházások költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               34.Belgium 2020. június 9-én kezdte meg a személyre szabott szolgáltatások nyújtását a támogatásra jogosult kedvezményezettek részére. Az említett intézkedésekkel kapcsolatos kiadásokhoz ezért 2020. június 9-től 2022. december 22-ig nyújtható pénzügyi támogatás az EGAA-ból.

               35.Belgium számára 2020. június 10-én merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és népszerűsítési, valamint ellenőrzési és jelentéstételi tevékenységekre fordított kiadások ezért 2020. június 10. és 2023. június 22. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               36.A tagállami előfinanszírozás vagy társfinanszírozás a Région de Bruxelles-Capitale/Brussels Hoofdstedelijk Gewest, a Vlaams Gewest és a Région Wallonne pénzügyi forrásaiból történik.

               37.Belgium megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések egyéb uniós pénzügyi eszközökből nem részesülnek pénzügyi támogatásban.

               A támogatásra jogosult kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               38.Belgium jelezte, hogy a személyre szabott szolgáltatások koordinált csomagját a munkavállalók képviselőivel és a szociális partnerekkel konzultálva, a 2020. november 3. és 19. között tartott üléseken állították össze. A belga hatóságok az Aviato vzw-vel, a brüsszeli repülőtéren működő, álláskeresők és munkáltatók számára létrehozott foglalkoztatási központtal is tartottak megbeszélést. Az Aviatótól, a légi közlekedési ágazat egyik szakértőjétől az elbocsátott munkavállalók számára kínálandó legmegfelelőbb továbbképzéssel és átképzéssel kapcsolatban kértek tanácsot.

               39.A kérelmet Flandria, Vallónia és Brüsszel regionális hatóságai támogatják. A három belga foglalkoztatási szolgálat
                  24
                régióközi együttműködési struktúrája, a Synerjob nagyobb koherenciát biztosít a javasolt intézkedéseknek.

               Irányítási és kontrollrendszerek

               40.A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Belgium értesítette a Bizottságot, hogy a pénzügyi hozzájárulás irányítását és ellenőrzését ugyanazok a szervek fogják végezni, mint amelyek az Európai Szociális Alap irányítását és ellenőrzését végzik Région de Bruxelles-Capitale/Brussels Hoofdstedelijk Gewest, Vlaams Gewest és Région Wallonne területén.

               Az érintett tagállam által vállalt kötelezettségek

               41.Belgium minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –a javasolt intézkedések nem részesülnek egyéb uniós alapokból vagy pénzügyi eszközökből származó pénzügyi támogatásban, és sor került a kettős finanszírozás megelőzésére szolgáló szükséges intézkedésekre,

               –a javasolt intézkedések kiegészítik a strukturális alapok által finanszírozott intézkedéseket,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               42.Az EGAA-támogatás éves maximális összege (2018-as árakon számítva) a 2021–2027-es időszakra vonatkozó többéves pénzügyi keretről szóló, 2020. december 17-i 2020/2093/EU, Euratom tanácsi rendelet 8. cikkének (1) bekezdésében meghatározottaknak megfelelően 186 millió EUR
                  25
               .

               43.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 3 719 224 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               44.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodás 9. pontja értelmében
                  26
               .

               Kapcsolódó jogi aktusok

               45.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 3 719 224 EUR összegnek az érintett költségvetési sorba történő átcsoportosítására is.

               46.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló javasolt határozatot.

               2021/0109 (BUD)

               Javaslat

               AZ EURÓPAI PARLAMENT ÉS A TANÁCS HATÁROZATA

               az Európai Globalizációs Alkalmazkodási Alapnak Belgium EGF/2020/005 BE/Swissport referenciaszámú kérelme nyomán történő igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  27
                és különösen annak 15. cikke (4) bekezdésére,

               tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra
                  28
                és különösen annak 9. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege a 2020/2093/EU, Euratom tanácsi rendelet 8. cikkének (1) bekezdésében meghatározottaknak megfelelően (2018-as árakon számítva) nem haladhatja meg a 186 millió EUR összeget
                  29
               .

               (3)Belgium a belgiumi Swissport vállalatnál történt elbocsátásokra tekintettel 2020. december 22-én az EGAA igénybevételére irányuló kérelmet nyújtott be. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni a Belgium által benyújtott kérelem alapján nyújtandó, 3 719 224 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimalizálása érdekében ezt a határozatot elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2021-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 3 719 224 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának időpontja]
                  30*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 347., 2013.12.20., 855. o.

                     (2)

                        Az 1309/2013/EU rendelet a 2020. december 31-ig beérkezett valamennyi kérelemre alkalmazandó.

                     (3)

                        A Swissport Belgium magában foglalja a Swissport Belgium NV-t és a Swissport Belgium Cleaning NV-t.

                     (4)

                        Az EGAA-rendelet 3. cikke értelmében.

                     (5)

                        HL L 393., 2006.12.30., 1. o.

                     (6)

                        A takarítási tevékenységek a NACE Rev. 2. rendszer szerinti 81.2 alágazatba tartoznak.

                     (7)

                        Az 1309/2013/EU rendelet 7. cikkének (4) bekezdése alapján.

                     (8)

                        Uniós költségvetés – az európai helyreállítási terv motorja, COM(2020) 442 final.

                     (9)

                        Európai gazdasági előrejelzés – 2021. tél (ideiglenes):
                  https://ec.europa.eu/info/sites/info/files/economy-finance/ecfin_forecast_winter_2021_overview_en.pdf

                     (10)

                        ICAO.
                  https://www.icao.int/Newsroom/Pages/2020-passenger-totals-drop-60-percent-as-COVID19-assault-on-international-mobility-continues.aspx

                     (11)

                        COM(2020) 714.

                     (12)

                  https://plus.lesoir.be/301092/article/2020-05-15/update-swissport-nannonce-pas-encore-de-licenciements-un-plan-attendu-pour-fin

                     (13)

                  https://www.rtl.be/info/belgique/economie/swissport-belgique-se-declare-en-faillite-pres-de-1-500-emplois-menaces-1223551.aspx

                     (14)

                        Société fédérale de participations et d'investissement Société – Federale Participatie en Investeringsmaatschappij (SFPI-FPIM).

                     (15)

                        EGF/2020/002 EE Estonia tourism, COM(2021) 151.

                     (16)

                  https://www.lalibre.be/economie/entreprises-startup/swissport-pas-de-reprise-pour-swissport-1-500-personnes-licenciees-5ee0e3137b50a66a594588f6

                     (17)

                  https://www.beci.be/nl/toekomst-van-brussels-airport-verzekeren-als-internationale-motor-van-onze-economie/

                     (18)

                  https://statbel.fgov.be/fr/themes/emploi-formation/marche-du-travail/emploi-et-chomage#figures

                     (19)

                  https://statbel.fgov.be/fr/themes/emploi-formation/marche-du-travail/emploi-et-chomage

                     (20)

                        Azok a foglalkozások, ahol a munkavállalók legalább 75 %-a ugyanahhoz a nemhez tartozik.

                     (21)

                  A keresett és nehezen betölthető vagy kritikus funkciókhoz kapcsolódó állások jegyzéke.
                   « Métiers en tension de recrutement en Wallonie.
                   Liste des métiers/fonctions critiques et en pénurie ».
                   Le Forem 2020
                  .

                     (22)

                        A tizedes érték elkerülése érdekében az egy munkavállalóra eső becsült költségeket kerekítették. A kerekítés azonban nincs hatással az egyes intézkedések összköltségére, amely azonos a Belgium által benyújtott kérelemben szereplő összeggel.

                     (23)

                        A végösszegek a kerekítés miatt nem egyeznek.

                     (24)

                        VDAB (flamand foglalkoztatási szolgálat), Le Forem (vallon foglalkoztatási szolgálat) és Actiris (brüsszeli foglalkoztatási szolgálat).

                     (25)

                        HL L 433I., 2020.12.22., 11. o.

                     (26)

                        HL L 433I., 2020.12.22., 28. o.

                     (27)

                        HL L 347., 2013.12.20., 855. o.

                     (28)

                        HL L 433I., 2020.12.22., 28. o.

                     (29)

                        A Tanács 2020/2093/EU, Euratom rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433I., 2020.12.22., 11. o.).

                     (30)
                  *
                        A dátumot a Parlament illeszti be a határozatnak a Hivatalos Lapban való kihirdetését megelőzően.